C 214/178
EL
Επίσημη Εφημερίδα της Ευρωπαϊκής Ένωσης
16.6.2023
Τρίτη 17 Ιανουαρίου 2023
Τροπολογία 12 Πρόταση κανονισμού Αιτιολογική σκέψη 22 Κείμενο που προτείνει η Επιτροπή (22)
Τροπολογία
Προκειμένου να μειωθούν οι καθυστερήσεις στην επεξεργα­ σία των κοινοποιήσεων για τη μεταφορά αποβλήτων και να καταστεί εφικτή η ανταλλαγή πληροφοριών μεταξύ των αρμόδιων αρχών, είναι αναγκαίο η έκδοση και η ανταλλαγή πληροφοριών και δεδομένων που αφορούν μεμονωμένες μεταφορές αποβλήτων εντός της Ένωσης να πραγματοποιού­ νται με ηλεκτρονικά μέσα.
Επίσης, είναι αναγκαίο να ανατεθεί στην Επιτροπή η εξουσία να καθορίζει τις διαδικαστικές και λειτουργικές απαιτήσεις για την πρακτική εφαρμογή των συστημάτων που διασφαλίζουν την ηλεκτρονική υποβολή και ανταλλαγή πληροφοριών (όπως η διασυνδεσιμότητα, η αρχι­ τεκτονική και η ασφάλεια).
Είναι επίσης αναγκαίο να προβλεφθεί επαρκής χρόνος ώστε οι αρμόδιες αρχές των κρατών μελών και οι οικονομικοί φορείς να προετοιμαστούν για τη μετάβαση από μια προσέγγιση βάσει εγγράφων, όπως ορίζεται στον κανονισμό (ΕΚ) αριθ.
1013/2006, σε μια προσέγγιση ηλεκτρονικής ανταλλαγής πληροφοριών και εγγράφων.
Ως εκ τούτου, η νέα αυτή υποχρέωση θα πρέπει να αρχίσει να ισχύει 24 μήνες μετά την ημερομηνία εφαρμογής του παρόντος κανονισμού.
(22)
Προκειμένου να μειωθούν οι καθυστερήσεις στην επεξεργα­ σία των κοινοποιήσεων για τη μεταφορά αποβλήτων και να καταστεί εφικτή η ανταλλαγή πληροφοριών μεταξύ των αρμόδιων αρχών και των οικονομικών φορέων, είναι επιτακτική ανάγκη η έκδοση και η ανταλλαγή πληροφο­ ριών και δεδομένων που αφορούν μεμονωμένες μεταφορές αποβλήτων εντός της Ένωσης να πραγματοποιούνται με ηλεκτρονικά μέσα.
Το κεντρικό σύστημα και το εθνικό σύστημα θα πρέπει να είναι αλληλένδετα και πλήρως λειτουργικά.
Για να διευκολυνθεί η μείωση των καθυστερήσεων, είναι καίριας σημασίας τα εν λόγω συστήματα να επιτρέπουν την ανταλλαγή εγγράφων και να περιέχουν μια πλήρως προσβάσιμη βάση δεδομένων με πληροφορίες σχετικά με μεταφορές αποβλήτων.
Επίσης, είναι αναγκαίο να ανατεθεί στην Επιτροπή η εξουσία να καθορίζει τις διαδικαστικές και λειτουργικές απαιτήσεις για την πρακτική εφαρμογή των συστημάτων που διασφαλίζουν την ηλεκτρονική υποβολή και ανταλλαγή πληροφοριών (όπως η διασυνδεσιμότητα, η αρχι­ τεκτονική και η ασφάλεια).
Είναι επίσης αναγκαίο να προβλεφθεί επαρκής χρόνος ώστε οι αρμόδιες αρχές των κρατών μελών και οι οικονομικοί φορείς να προετοιμαστούν για τη μετάβαση από μια προσέγγιση βάσει εγγράφων, όπως ορίζεται στον κανονισμό (ΕΚ) αριθ.
1013/2006, σε μια προσέγγιση ηλεκτρονικής ανταλλαγής πληροφοριών και εγγράφων.
Ως εκ τούτου, η νέα αυτή υποχρέωση θα πρέπει να αρχίσει να ισχύει 24 μήνες μετά την έναρξη ισχύς του παρόντος κανονισμού, πριν από την οποία θα πρέπει να χορηγηθεί στις αρμόδιες αρχές πρόσβαση στο κεν­ τρικό σύστημα, στην τελική έκδοσή του, για σκοπούς δοκιμών και μάθησης.
Τροπολογία 13 Πρόταση κανονισμού Αιτιολογική σκέψη 22 α (νέα) Κείμενο που προτείνει η Επιτροπή
Τροπολογία (22α) Οι αρμόδιες αρχές θα πρέπει να διασφαλίσουν ότι
υπάρχουν εναλλακτικές διαδικασίες ως διασφαλίσεις για το ηλεκτρονικό σύστημα.
Σε περίπτωση προσω­ ρινής βλάβης του κεντρικού συστήματος, τα δεδομέ­ να θα πρέπει να παραμένουν προστατευμένα και προσβάσιμα, ενώ οι διαδικασίες που σχετίζονται με τις αποστολές θα πρέπει να εκτελούνται χωρίς περιττές καθυστερήσεις.